Gaetano de Thiene el xe sta on prete, cofondatore de l'Ordine dei ; el xe anca venerà come santo da ła Cexa catołica e el xe anca dito el . Non se sa de sicuro quando che el xe nato, ła fameja ła zera dei conti de Thiene, ultimo dei tre fiołi del conte Gasparo de Thiene e de ła contesa Maria da Porto, terziaria domenicana: el ghe xe sta dal nome de on so sio pena morto, on canonico profesore de dirito a l'Università de Padova, che el zera nato a Gaeta. Inte el 1504 el se ga laureà a Padova in dirito civiłe e canonico ; el xe sta ciamà a Roma come segretario particołare de papa Giulio II inte el 1506 e a ghe xe sta dà el titoło de Protonotario Apostołico . El xe sta ordinà prete el 30 de setenbre 1516. El ga scuminzià l'atività de prete a l'ospedałe de e el se ga iscrito a ła Conpagnia de l', 'n'asociasion de laici e preti nata dal movimento spirituałe e caritativo ai scuminsi del '500. Tra el 1520 e el '23 el xe sta a Venesia, dove el ga fondà l'Ospedałe dei Incurabiłi a ła Giudeca. Tornà a Roma, el ga otegnesto da papa Clemente VII el permeso de fondare, insieme al vescovo de Chieti Gian Pietro Carafa , on ordine de Chiereghi Regołari , co ło scopo primario de restaurare inte el clero ła regoła primitiva de vita apostołica. Par difondare el so ordine el ga scuminsià a viajare: el xe tornà a Venezia, e infine el xe 'nda a Napołi, dove che el xe morto. Par difendare i poareti dai usurai, el ga promoso l'istitusion del , inte el 1539, da dove po' xe nato el Banco de Napołi. El xe morto domenega 7 de agosto 1547 e el xe sta sepełio inte ła basełega de . El xe sta beatificà da papa Urbano VIII l'8 de otobre 1629: el xe sta canonisà el 12 de apriłe 1671 da papa Clemente X. Ła memoria łiturgica ła ricore el 7 de agosto, el xe el santo patrono de ła Contrada del Nicchio, una de łe contrade del Palio de Siena.